ÚRAD VLÁDY SLOVENSKEJ REPUBLIKY
                 sekcia vládnej legislatívy

                                                                                                                   Na rokovanie vlády SR
                                                                                                                   dňa 1. februára 2006
                                                                                                                   K materiálu č. 1502/2006
                                                                                                                   K bodu č. 11

S T A N O V I S K O
k návrhu na  ratifikáciu Dohovoru na ochranu nehmotného kultúrneho dedičstva - UNESCO

I

       Návrh na ratifikáciu Dohovoru na ochranu nehmotného kultúrneho dedičstva - UNESCO predložil na rokovanie vlády Slovenskej republiky  minister kultúry Slovenskej republiky František Tóth.

II

Dôvodom predkladaného návrhu je vytvorenie takých podmienok na ochranu nehmotného kultúrneho dedičstva, ktoré prispejú k upevňovaniu povedomia o nehmotnom kultúrnom dedičstve ako trvalej súčasti svetového kultúrneho dedičstva, k podpore a rozvíjaniu rozmanitosti jeho prejavov, k hlbšiemu poznaniu zložiek nehmotného kultúrneho dedičstva spoločenstiev, skupín a jednotlivcov a k jeho rozvoju na miestnej, národnej a medzinárodnej úrovni. Dohovor súčasne posilňuje inštitucionálne a finančné mechanizmy ochrany nehmotného kultúrneho dedičstva vytvorením Medzivládneho výboru na ochranu nehmotného kultúrneho dedičstva a Fondu nehmotného kultúrneho dedičstva.

III

      Dohovor je multilaterálnou medzinárodnou zmluvou prezidentskej povahy, na ktorej vykonanie je potrebný zákon a podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. 

IV

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh na ratifikáciu Dohovoru na ochranu nehmotného kultúrneho dedičstva - UNESCO v predloženom znení schváliť.

V Bratislave 27. januára 2006
Vypracoval: Pavel Kanka

                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy